ROJNA ควัก 51 ลบ. ซื้อ “เฮิร์บ เทรเซอร์” แตกไลน์รุกธุรกิจกัญชง
ROJNA ควักเงิน 51 ลบ. ซื้อหุ้นสามัญ “เฮิร์บ เทรเซอร์” ผู้ปลูก ผลิตและจำหน่ายสารสกัด CBD จากกัญชง สัดส่วน 51% แตกไลน์รุกธุรกิจกัญชง หวังเพิ่มรายได้-กำไร
ROJNA ควักเงิน 51 ลบ. ซื้อหุ้นสามัญ “เฮิร์บ เทรเซอร์” สัดส่วน 51% แตกไลน์รุกธุรกิจกัญชง หวังเพิ่มรายได้-กำไร
14 ต.ค. 2564

บริษัท สวนอุตสาหกรรมโรจนะ จำกัด (มหาชน) หรือ ROJNA ระบุว่า ที่ประชุมคณะกรรมการบริษัท เมื่อวันที่ 14 ต.ค.2564 ได้มีมติให้เข้าซื้อเงินลงทุนในหุ้นของบริษัท เฮิร์บ เทรเซอร์ จำกัด ผู้ประกอบธุรกิจปลูก ผลิตและจำหน่ายสารสกัด CBD จากกัญชง จำนวน 255,000 หุ้น จากบริษัท กรีน อินฟีนิท จำกัด, บริษัท โกลบอล บีทูซี จำกัด และ WP Consultant International Limited ในอัตราหุ้นละ 200 บาท คิดเป็นเงินทั้งสิ้น 51 ล้านบาท ส่งผลให้บริษัทฯ ถือหุ้นในบริษัท เฮิร์บ เทรเซอร์ จำกัด คิดเป็นสัดส่วนร้อยละ 51 ของทุนจดทะเบียนที่ชำระแล้ว
ทั้งนี้บริษัทฯ คาดว่าจะเข้าทำสัญญาซื้อขายหุ้นสามัญและดำเนินธุรกิจให้แล้วเสร็จภายในเดือนต.ค.2564 สำหรับประโยชน์ที่คาดว่าบริษัทฯ จะได้รับจากการเข้าลงทุนในครั้งนี้ คือการแสวงหาโอกาสในการสร้างธุรกิจใหม่ และช่วยเพิ่มรายได้และกำไรให้กับบริษัทฯ